Р е п у б л и к а С р б и ј а

ОПШТИНА ТРГОВИШТЕ

ОПШТИНСКА УПРАВА

Комисија за израду годишњег програма заштите,

уређења и коришћења пољопривредног земљишта

 Број: 320-

03.06.2021. године

**Т Р Г О В И Ш Т Е**

**ЈАВНИ ПОЗИВ**

**ЗА ОСТВАРИВАЊЕ ПРАВА КОРИШЋЕЊА БЕЗ ПЛАЋАЊА НАКНАДЕ ПОЉОПРИВРЕДНОГ ЗЕМЉИШТА У ДРЖАВНОЈ СВОЈИНИ НА ТЕРИТОРИЈИ ОПШТИНЕ ТРГОВИШТЕ ЗА 2022. ГОДИНУ**

У складу са Законом о пољопривредном земљишту („Службени гласник РС“, бр. 62/06, 65/08–др закон, 41/09, 112/2015, 80/2017 и 95/18–др закон) и Правилником о условима и поступку давања у закуп и на коришћење пољопривредног земљишта у државној својини (“Службени гласник РС”, број 16/2017, 111/2017, 18/2019, 45/2019, 3/2020 и 25/2020), **Комисија за израду Годишњег програма заштите, уређења и коришћења пољопривредног земљишта на територији општине Трговиште (** у даљем тексту: Комисија**)**, расписује **јавни позив** којим обавештава:

- образовнe установe - школe, стручнe пољопривреднe службe и социјалнe установe да им се може дати на коришћење површина пољопривредног земљишта у државној својини која је примерена делатности којом се баве, а највише до 100 хектара;

- високообразовнe установe - факултетe и научнe институтe чији је оснивач држава и установe за извршење кривичних санкција да им се може дати на коришћење површина пољопривредног земљишта у државној својини која је примерена делатности којом се баве, а највише до 1.000 хектара;

- правнa лицa у државној својини регистрована за послове у области шумарства

**да доставе потребну документацију ради остваривања коришћења без плаћања накнаде пољопривредног земљишта у државној својини на територији општине Трговиште за 2022. годину, до дана 31. октобра 2021. године.**

**Потребна документација:**

1. Захтев за остваривање бесплатног коришћења без плаћања накнаде потписан

 од стране одговорног лица

1. Акт о оснивању установе, односно извод из привредног регистра за правно лице (не старији од шест месеци) којим се доказује да је оснивач Република Србија, аутономна покрајина или јединица локалне самоуправе.

Подносиоци захтева достављају потребну документацију из овог јавног позива, у неовереним копијама које морају бити читљиве, при чему Комисија задржава право

да у случају потребе затражи достављање оригинала или оверене копије достављене документације.

Образац захтева може се преузети сваког радног дана од 7,00 до 15,00 часова, у просторијама Одељење за привреду ЛЕР,буџет и финансије,имовинско правне и комунално стамбене послове,просторно планирање,урбанизам,грађевинарство и ЗЖС Општинске управе Општине Трговиште, улица Краља Петра I Карађорђевића, бр. 4, I спрат, канцеларија број 13 или са сајта општине Трговиште

Рок за достављање захтева и потребне документације из овог јавног позива је **31. октобар 2021**. године. Захтев приспео по истеку датума одређеног у овом јавнoм позиву сматраће се неблаговременим и Комисијаће га вратити подносиоцу неотворен.

Захтев са потребном документацијом се подноси непосредно на писарници општине Трговиште или поштом, у затвореној коверти са назнаком на предњој страни: „Право коришћења пољопривредног земљишта у државној својини без плаћања накнаде за 2022. годину“ **за Комисију за израду Годишњег програма заштите, уређења и коришћења пољопривредног земљишта на територији општине Трговиште за 2021. годину**, на адресу: Одељење за привреду ЛЕР,буџет и финансије,имовинско правне и комунално стамбене послове,просторно планирање,урбанизам,грађевинарство и ЗЖС, Општинске управе општине Трговиште, ул. Краља Петра I Карађорђевића бр. 4. На полеђини коверте наводи се назив и адреса подносиоца захтева.

Контакт особа за све информације у вези са овим јавним позивом је Донка Смиљковић, телефон: 017/452-207, е-mail: donkasmiljkovic@hotmail.com или лично у просторијама Одељење за привреду ЛЕР,буџет и финансије,имовинско правне и комунално стамбене послове,просторно планирање,урбанизам,грађевинарство и ЗЖС Општинске управе општине Трговиште , ул. Краља Петра I Карађорђевића бр. 4, I спрат, канцеларија број 13.

Овај јавни позив објавити на интернет страници општине Трговиште огласној табли Општинске управе општине Трговиште и огласним таблама месних канцеларија.

ПРЕДСЕДНИК КОМИСИЈЕ